**KERESKEDELEM ÉS MARKETING FELSŐOKTATÁSI SZAKKÉPZÉS**

**ZÁRÓVIZSGA TÉTELEK**

Érvényes 2023. június 1-től

1. Foglalja össze mivel foglalkozik a közgazdaságtan, melyek a gazdálkodás alapkérdései. Mutassa be a piaci/gazdasági szereplőket, azok fő jellemzőit és kapcsolódási pontjait. Melyek a piac fő elemei és típusai? Ábrázolja függvények segítségével az ár meghatározódását egy választott termék piacán!
2. Magyarázza el a világkereskedelem trendjeit, a liberalizációt és a visszarendeződést!
3. Mutassa be az online kereskedelem formáit és legújabb trendjeit!
4. Ismertesse a szerződések általános szabályait! Válasszon ki egy szerződéstípust és jellemezze!
5. Ismertesse a társas vállalkozások alapításának közös szabályai!
6. Ismertesse a vállalati környezeti elemzés célját! Példák segítségével mutassa be a PEST/STEEP modellt, valamint az öttényezős elemzést (porteri gyémánt modell)!
7. Fogalmazza meg mi a marketing és miért fontos a vállalatok, vállalkozások számára! Melyek a marketingterv kialakításának fő szempontjai és lépései? Mutassa be a marketing információs rendszert (MIR)!
8. Ismertesse a termékek és szolgáltatások marketing mixét (4P és 7P), az egyes marketing mix elemekkel kapcsolatos főbb kérdéseket. Mutassa be a szolgáltatások fő jellemzőit marketing szempontból (HIPI elv)!
9. Foglalja össze hogyan befolyásolják a vevők jellemzői a fogyasztói magatartást! Ismertesse milyen főbb pszichológiai tényezők hatnak a vevők marketingprogramra adott reakcióira! Mutassa be milyen lépésekből áll a vásárlási döntés folyamata!
10. Mutassa be részletesen a marketing kommunikációs mix elemeit!
11. Ismertesse az online kutatás fajtáit, térjen ki a kvalitatív módszerekre is. Foglalja össze melyek a kérdőíves online kutatás előnyei és korlátai!
12. Mutassa be az interkulturális kommunikáció kihívásait Hofstede 6D modellje és Erin Meyer kultúra térképe alapján! Ismertesse mit értünk nemverbális kommunikáció alatt, említsen konkrét példákat!
13. Ismertesse a munkaerőpiac fogalmát, szereplőit és egyensúlyi viszonyait! Mutassa be a munkaerőpiac keresleti és kínálati oldalát befolyásoló tényezőket, sorolja fel az egyes tényezőket és említsen egy-egy példát. Ismertesse a munkaerőpiac számbavételi rendszereit, térjen ki a Központi Statisztikai Hivatal (KSH) és a Nemzeti Foglalkoztatási Szolgálat (NFSZ) mérési módszereire!
14. Mutassa be az emberi erőforrás gazdálkodás fogalmát, kialakulását! Ismertesse a HRM Peretti-féle periodizálását, az egyes korszakok főbb jellemzőit. Mutassa be az emberi erőforrás gazdálkodás főbb tevékenységeit (munkakörkialakítás, munkakörelemzés, munkakörértékelés, munkaerőbeszerzés, javadalmazás, teljesítményértékelés, képzés/fejlesztés)!
15. Mutassa be a vállalat értékteremtő tevékenységét, röviden az értékteremtésben közvetlenül és közvetve részt vevő funkcionális egységek feladatait, és a kapcsolódó strukturális és infrastrukturális döntéseket! Magyarázza meg az értéklánc és ellátási lánc fogalmakat és ezek kapcsolatát!
16. Mutassa be a logisztika feladatát, célját! Vázolja a vállalati logisztika főbb részterületeihez tartozó legfontosabb folyamatokat!
17. Ismertesse a számvitel célját, tárgyát, funkcióját, a számviteli rendszer működését meghatározó szabályokat. Mutassa be a számviteli beszámolók rendszerét, készítésük feltételeit, részeit, azok tartalmát, a számviteli törvényben alkalmazott időszakokat, időpontokat, a beszámoló könyvvizsgálatát, nyilvánosságra hozatalát. Határozza meg a vagyon megjelenítését, csoportosítását a mérlegben és egyes, az eredménykimutatás szerepét, tartalmát.
18. Mutassa be a logikai keretmátrix elkészítésének folyamatát, definiálja az egyes cellák tartalmát, határozza meg a kitöltés, illetve az elemzés sorrendjét, logikáját!
19. Mutassa be az infláció típusait a keletkezés oka (piac két oldala) szerint. Jellemezze az infláció különböző típusainak gazdaságra gyakorolt hatását, illetve a jegybank lehetséges beavatkozási céljait, illetve módozatait!
20. Ismertesse a vállalati érintett (stakeholders) –elmélet lényegét, valamint jellemezze azok csoportjait (belső, külső érintettek). Ismertesse a tulajdonos kategóriák jellemzőit, céljait és kapcsolatrendszerüket (természetes személyek, intézményi befektetők vonatkozásában is)! Fejtse ki a képviseleti problémakör lényeges vonásait, valamint a corporate governance fogalmát, feladatait, valamint hasonlítsa össze azok megvalósítását az angolszász és német gyakorlatban!